Portugália a 2006-os Junior Eurovíziós Dalfesztiválon vett részt először. A verseny egyik legsikertelenebb országa, hiszen eddigi két szereplésük alkalmával mindig az utolsó előtti helyen végeztek. A portugál műsorsugárzó 2008-ban visszalépett a versenytől, és kilenc évvel később, 2017-es eurovíziós győzelmük után tértek vissza. Ekkor szerezték meg legjobb eredményüket, ami a 14. hely volt. A következő évben ismét rossz eredménnyel zárták a versenyt, 18.-ak lettek. 2019-ben ismét nem sikerült jó eredményt elérni Portugáliának, ezúttal 16.-ak lettek. A következő évben eredetileg indultak volna, viszont a Covid19-pandémia miatt bevezetett utazási korlátozásokra és a verseny megrendezése körül kialakult bizonytalanságra hivatkozva később visszaléptek a versenytől. Portugália 2021-ben visszatér a versenyhez.